שמואל ריניש

שמואל ריניש (25 במאי 1938 – 29 בספטמבר 2009) היה ראש המועצה החמישי של המועצה המקומית נשר בין השנים 1978-1989.

== חייו ==
ריניש נולד בעיר צ'רנוביץ שברומניה (היום באוקראינה). במלחמת העולם השנייה חי חלק מהזמן בגטו, ולאחר סיום המלחמה עבר ביחד עם הוריו לרומניה.

ב-1 באוקטובר 1950 עלה ביחד עם משפחתו לישראל. המשפחה שוכנה במעברת בת גלים שבחיפה. בתחילה למד בבית הספר הדתי ברכסים ולאחר ששליטתו בשפה העברית השתפרה עבר ללמוד בבית הספר היסודי בבת גלים. ריניש סיים את בית הספר התיכון "גמנסיה ביאליק" בחיפה ואת שירותו הצבאי עשה בהנדסה קרבית. לאחר פציעתו בפעולה הועבר לשירות ביחידה עורפית.

לאחר שירותו הצבאי עבד כתמחירן בחברת מקורות ובמקביל היה חבר המועצה המקומית נשר כנציג מפלגת מפא"י. בפברואר 1974 נבחר לסגן ראש מועצת נשר.

בשנת 1978 גבר על ישראל קולס בבחירות אישיות לראשות מועצת נשר. ריניש היה ראש המועצה מטעם מפלגת העבודה עד 1989. בבחירות בתחילת 1989 הפסיד ריניש לדוד עמר מהליכוד. לאחר מכן שימש במשך שנתיים כנציב תלונות הציבור בהסתדרות ולאחר מכן שימש כמזכיר המועצה המקומית עתלית.

בנוסף לתפקידיו מונה כחבר בוועדות שונות כגון: ועדת לקביעת מעמד עירוני ביישובים שונים, חבר הוועדה הקרואה של ירכא, וכן נציג ציבור (מעסיקים) בבית הדין לעבודה בחיפה.

בשנותיו האחרונות פעל במסגרת המאבק לסיוע לנזקקים ולניצולי שואה, וכחבר בצוות המשא ומתן עם הממשלה להשגת זכויות לניצולי שואה. הוא מונה גם להיות סגן יו"ר "הקרן לרווחת נפגעי שואה". בנוסף לתפקידו זה שימש גם כיו"ר התאחדות עולי רומניה בחיפה.
היה אב לשני ילדים, וסב לשישה נכדים.
==פארק שמואל==
צילום היסטורי בפארק שמואל ריניש בשנת 2015. עם צילום שנלקח מהערך [[תל חנן בוויקיפדיה העברית. בשנת 2024 הצילום דהה לחלוטין]]
צילום קיר דהוי המודבק על קיר מבנים בגן, העוסק בהיסטוריה של העיר נשר בפארק שמואל. צולם בנובמבר 2022 
הואדיון העובר בתוך פארק שמואל
בספטמבר 2013 לאחר שיפוץ ושיקום "פארק גבעת עמוס", השוכן בין שכונת "גבעת עמוס" ושכונת בן דור, הסבה עיריית נשר את שם הפארק לשם "פארק שמואל", על שמו של שמואל ריניש, שעבר להתגורר בשכונה בשנת 1973 בימיה הראשונים. אדריכלות הנוף שתכננה את הפארק היא חנה יפה. הפארק שוכן בתוך ואדיון קטן המוביל לרחוב העמק. והוא כולל מסלול לזרימת מים בחורף. בימים מאד גשומים המים מציפים את רחוב עמק, ואת המכוניות החונות שם. צמוד לפארק שוכנים מספר מבנים גבוהים בגבם לפארק. כדי לעטר את הקירות תכננה חנה יפה הדבקת תמונות גדולות מאד מימיה הראשונים של העיר נשר. הביצוע של התקנת התמונות נעשה על ידי הגרפיקאית חונה מדר.

בינואר 2024 החלה עיריית נשר בשדרוג הפארק. ניטע דשא כדי למנוע סחף אדמה, ותוכנן בתוך הפארק שטח מסום שישמש להשכרה לאירועים.במשך השנים התמונות שהודבקו על קירות המבנים דהו לחלוטין, חלקן הושחתו. נכון ליולי 2024, לא שוקמו הצילומים בפארק.

==גלריית תמונות==
{| align=center
|<gallery widths="200px" heights="170px" perrow="3">
קובץ:מגרש כדורגל שולחן מועצת העיר נשר במשחק כדורגל ב- 5 במאי 1976 - הצלם שלום שטרסברג.jpg|מגרש כדורגל הישן בתל חנן ליד רחוב ישורון בשכונת תל חנן שנהרס עם השנים. שולחן המועצה במרכז נשען קדימה ישראל קלרטג שני משמאלו שמואל רייניש. 5 במאי 1976
File:טקס עם שמואל רייניש ישראל קולס וישראל קלרטג 21 באפריל 1977 - הצלם שלום שטרסברג.jpg|טקס שהתקיים בשנת 1977. יושבים בשורה הראשונה משאל לימין שמואל רייניש ראש המועצה החמישי של נשר, ישראל קולס ראש המועצה הרביעי של נשר, ישראל קלרטג ראש המועצה השלישי של נשר, יצחק רוט ראש המועצה השני של נשר. מאחור בשורה שנייה שני מימין דוד עמר ראש המועצה השישי וראש העיר הראשון של נשר. 
File:מלאת מועצת נשר 21 בפברואר 1972 - הצלם שלום שטרסברג.jpg| מלאת מועצת נשר בפברואר 1972. מימין דוד עמר, לשמאלו שמואל ריניש. יושבים: שני מימין ישראל קלרטג באמצע יצחק רוט והשמאלי ביותר הוא ישראל קולס.
קובץ:Park Shmuel Reinish (1).JPGפארק שמואל
קברו של שמואל ריניש ראש מועצת נשר בין השנים 1989-1978 01.jpg|קברו של שמואל ריניש
קברו של שמואל ריניש ראש מועצת נשר בין השנים 1989-1978 03.jpg|המצבה של ריניש על קברו
</gallery>
|}

==קישורים חיצוניים==

*[https://www.youtube.com/watch?v=Zg9Tb6mrOiM&list=PL25VcBa26fj8B-1IRcGXn97LelgDh81vk פארק שמואל ריניש בגבעת עמוס] ביו טיוב

==הערות שוליים==

קטגוריה:ישראלים ילידי רומניה
קטגוריה:בוגרי גימנסיה ביאליק
קטגוריה:ראשי מועצת נשר
קטגוריה:אסירים בגטאות
קטגוריה:ראשי רשויות מקומיות מטעם העבודה
קטגוריה:פוליטיקאים נכי צה"ל
קטגוריה:ישראלים שנולדו ב-1938
קטגוריה:ישראלים שנפטרו ב-2009
קטגוריה:נציגי ציבור (מעסיקים) בבתי הדין לעבודה